section_heading: Kritika
paragraph_text: Iako se općenito podržava i potiče kao zdrav način života i kretanja, te kao način očuvanja okoliša (jer ne zagađuje okoliš), brdski biciklizam je naišao na stanovit otpor upravo od strane ekoloških udruga i planinara. Omasovljenje ovog sporta je, prema njihovim tvrdnjama, počelo utjecati na ravnotežu ekosistema pojedinih biciklističkih destinacija (koje su mahom planinski i šumski puteljci). Glavni prigovori odnose se na proširenje puteva i povećanu eroziju tla na najfrekventnijim prolazima u odnosu na eroziju pješaka, te na izmještanje ili uništavanje vegetacije (putem guma na kotačima). Prigovori su kontroverzni i bez znanstvene podloge koja bi dokazala veći utjecaj biciklista na eroziju od npr. pješaka. Prilikom spusta biciklisti, ovisno od brzine, energiju dijelom predaju kroz fluid (zrak), a ne u cijelosti kroz podlogu kako to čine pješaci, čime manje utječu na podlogu.